stanford-oval/wikipedia huggingface dataset:
สุริชัย หวันแก้ว

| ศาสตราจารย์กิตติคุณ สุริชัย หวันแก้ว ม> ป.ช., ม.ว.ม., จ.ภ. |
| --- | --- |

เกิด: 17 พฤษภาคม พ.ศ. 2492 (75 ปี)
สัญชาติ: ไทย
มีชื่อเสียงจาก: ผู้อำนวยการศูนย์ศึกษาสันติภาพและความขัดแย้ง จุฬาลงกรณ์มหาวิทยาลัย
คู่สมรส: รศ.ดร.ฉันทนา หวันแก้ว
ศาสตราจารย์กิตติคุณ สุริชัย หวันแก้ว (7 พฤษภาคม พ.ศ. 2492 — ) ผู้อำนวยการศูนย์ศึกษาสันติภาพและความขัดแย้ง จุฬาลงกรณ์มหาวิทยาลัย อดีตผู้อำนวยการสถาบันวิจัยสังคม และอาจารย์ประจำภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย อดีตผู้อำนวยการศูนย์ศึกษาการพัฒนาสังคม คณะรัฐศาสตร์ จุฬาลงกรณ์มหาวิทยาลัย อดีตผู้อำนวยการหลักสูตรการพัฒนาระหว่างประเทศ และปัจจุบันเป็นรองผู้อำนวยการฝ่ายวิจัย สถาบันเอเชียศึกษา จุฬาลงกรณ์มหาวิทยาลัย ประธาน Asian Rural Sociological Association (ARSA) ที่ปรึกษาโครงการแม่น้ำเพื่อชีวิต  เคยเป็นหนึ่งในคณะกรรมการอิสระเพื่อความสมานฉันท์แห่งชาติ (กอส.) ดำรงตำแหน่งเลขานุการของกอส.ในการแก้ปัญหาเหตุการณ์ไม่สงบในภาคใต้ และเป็นอดีตประธานคณะกรรมการรณรงค์เพื่อประชาธิปไตย (ครป.) ผู้เชี่ยวชาญประเด็นด้าน การพัฒนา คนชายขอบ และโลกาภิวัตน์
ประวัติ

อาจารย์สุริชัยเป็นนักวิจัยทางสังคมศาสตร์ โดยเฉพาะสังคมวิทยา และการมีส่วนร่วม เป็นอดีตผู้อำนวยการสถาบันวิจัยสังคม (CUSRI) ของจุฬาลงกรณ์มหาวิทยาลัย และเป็นบุคลากรขององค์กรประชาธิปไตย คนสำคัญของประเทศไทย ในปี พ.ศ. 2549 อาจารย์สุริชัย เคยได้รับแต่งตั้งให้ดำรงตำแหน่งสมาชิก สภานิติบัญญัติแห่งชาติ ซึ่งได้ลาออกก่อนครบกำหนด เมื่อวันที่ 11 ธันวาคม 2550 โดยให้เหตุผลว่า สภานิติบัญญัติฯในช่วงเปลี่ยนผ่านนี้กำลังหมดความชอบธรรมลงแล้วจึงไม่สมควรผ่านร่างกฎหมายต่างๆ อย่างเร่งรีบเกินสมควรดังที่เป็นอยู่ อาจารย์สุริชัย ได้รับพระบรมราชโองการโปรดเกล้าฯ แต่งตั้งให้ดำรงตำแหน่ง ศาสตราจารย์ สาขาวิชาสังคมวิทยา ภาควิชาสังคม วิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย ตั้งแต่วันที่ 16  กันยายน 2552 ตามประกาศสำนักนายกรัฐมนตรี ฉบับที่ 2 ประกาศ ณ วันที่ 6  มกราคม พ.ศ. 2554
อาจารย์สุริชัย จบการศึกษาระดับปริญญาโท และได้รับ Ph.D. Candidate สาขาสังคมศาสตร์ จากมหาวิทยาลัยโตเกียว ประเทศญี่ปุ่น เป็นเจ้าของรางวัลศรีบูรพา ประจำปี พ.ศ. 2564 สมรสแล้ว กับ รศ.ดร.ฉันทนา (บรรพศิริโชติ) หวันแก้ว  อาจารย์คณะรัฐศาสตร์ จุฬาลงกรณ์มหาวิทยาลัย
การศึกษา

รัฐศาสตรบัณฑิตเกียรตินิยม (สังคมวิทยา) จุฬาลงกรณ์มหาวิทยาลัย
M.A. in Sociology (University of Tokyo) (1975)
Ph.D. Candidate in Sociology (University of Tokyo) (1978), All Courses Completed(ABD)
ปริญญาดุษฎีบัณฑิตกิตติมศักดิ์ สาขาบริหารการพัฒนาสังคม สถาบันบัณฑิตพัฒนบริหารศาสตร์ (NIDA) 2561
เกษียณอายุราชการ 1 ตุลาคม  2552
การทำงาน > ตำแหน่งปัจจุบัน

ศาสตราจารย์ สาขาสังคมวิทยา  (ตั้งแต่ 16 กันยายน 2552)
ศาสตราจารย์กิตติคุณ ประจำคณะรัฐศาสตร์ จุฬาลงกรณ์มหาวิทยาลัย (ตั้งแต่ 29 มีนาคม 2555 -ปัจจุบัน)
ผู้อำนวยการศูนย์ศึกษาสันติภาพและความขัดแย้ง จุฬาลงกรณ์มหาวิทยาลัย (2553 - ปัจจุบัน)
การทำงาน > ตำแหน่งในอดีต > ในประเทศ

- กรรมการบริหาร สมาคมสังคมศาสตร์แห่งประเทศไทย (2534-2538)
- ศาสตราภิชาน คณะรัฐศาสตร์ จุฬาลงกรณ์มหาวิทยาลัย (2553)
- รองคณบดีฝ่ายวิจัย คณะรัฐศาสตร์ จุฬาฯ (2532-2536)
- กรรมการที่ปรึกษาคณะกรรมการประกันสังคม (2535-2539)
- ประธานคณะอนุกรรมการดำเนินการชนบทศึกษา ทบวงมหาวิทยาลัย (2539)
- คณะกรรมการปฏิรูปโครงสร้างระบบราชการ (2544 – 2545)
- คณะกรรมการนโยบายกระจายความเจริญสู่ภูมิภาค  (2544 – 2545)
- ที่ปรึกษาสถาบันวิชาการป้องกันประเทศ  วิทยาลัยป้องกันราชอาณาจักร (2543 – 2545)
- ผู้อำนวยการศูนย์ศึกษาการพัฒนาสังคม คณะรัฐศาสตร์ จุฬาลงกรณ์มหาวิทยาลัย (2538 – 2546)
- ประธาน The first consultation of Asian People’s Alliance to Combat HIV/AIDS (APACHA) (July 2004)
- ประธานกรรมการผู้ทรงคุณวุฒิพิจารณาคัดเลือกนักเรียนแลกเปลี่ยนอาเซียนกระทรวงศึกษาธิการ
- กรรมการสภาจุฬาลงกรณ์มหาวิทยาลัยประเภทคณาจารย์ประจำ (2545 – 2548) และประเภทผู้แทนคณะและสถาบัน (2549 – 2552)
- กรรมการสอบสวนข้อเท็จจริงกรณีการเกิดธรณีพิบัติ“สึนามิ” (กระทรวงเทคโนโลยีและสารสนเทศ : ICT) (2548)
- กรรมการคณะกรรมการบัญญัติศัพท์สังคมวิทยา ราชบัณฑิตยสถาน (2538 – 2548)
- ประธานคณะกรรมการรณรงค์เพื่อประชาธิปไตย (ครป.) (2545 – 2547)
- กรรมการผู้ทรงคุณวุฒิและเลขานุการร่วมคณะกรรมการอิสระเพื่อความสมานฉันท์แห่งชาติ (2546) โดยคำสั่งนายกรัฐมนตรี (ประธานกรรมการ ฯพณฯ อานันท์ ปันยารชุน)
- ผู้อำนวยการสถาบันวิจัยสังคม จุฬาลงกรณ์มหาวิทยาลัย (26 ธันวาคม 2549 – 2552)
- กรรมการผู้ทรงคุณวุฒิคณะกรรมการสวัสดิการสังคมแห่งชาติ
- สมาชิกสภานิติบัญญัติแห่งชาติ (2550)
- ผู้อำนวยการก่อตั้งหลักสูตรศิลปศาสตร์มหาบัณฑิต สาขาการพัฒนาระหว่างประเทศ (2546 – 2547)
- กรรมการหลักสูตร “แพทย์กับสังคม”
- รองประธานกรรมการคณะกรรมการพิจารณาเรื่องการร้องทุกข์ และอุทธรณ์ของนิสิต จุฬาฯ
- ประธานอนุกรรมการวิจัยวัฒนธรรมกรุงเทพมหานคร สำนักงานวัฒนธรรมแห่งชาติ 2536 – 2540 และ 2544 – 2548
- กรรมการประกันคุณภาพการศึกษา มหาวิทยาลัยวลัยลักษณ์
- กรรมการตรวจสอบโครงการปรับแผนวิจัยแบบบูรณาการ สำนักงานคณะกรรมการวิจัยแห่งชาติ (ประจำปี พ.ศ. 2549)
- ผู้อำนวยการโครงการปัญญาชนสาธารณะแห่งเอเซีย Asian Public Intellectual Fellowship Programme (Nippon Foundation) (สถาบันเอเชียศึกษา จุฬาลงกรณ์มหาวิทยาลัย) (2543-2558)
- กรรมการบริหารสมาคมวิจัยเชิงคุณภาพแห่งประเทศไทย (2538 – ปัจจุบัน)
- กรรมการผู้ทรงคุณวุฒิ คณะกรรมการวัฒนธรรมแห่งชาติ
- กรรมการผู้ทรงคุณวุฒิ คณะกรรมการสวัสดิการสังคมแห่งชาติ
- กรรมการสภาวิจัยแห่งชาติสาขาสังคมวิทยา (2550 – 2558)
การทำงาน > ตำแหน่งในอดีต > ระหว่างประเทศ

- Visiting Professor,  ที่ Hosei University (Tokyo) 1988-1989  และ Ritsumeikan University (Kyoto) 1996-1997 สอนวิชา Southeast-Asia Under Globalization และ Hitotsubashi University (Tokyo), 2000 (6 เดือน) สอนวิชา Globalization and Social Movements in Southeast Asia.
- Visiting Professor,  Department of Sociology, University of Illinois at Urbana-Champaign, USA. (2004).
- Visiting Professor, Institute of Asian and African Studies, Humbolt University, Berlin, Germany    (2012)
- President, Asian Rural Sociology Association  2004-2510 และ Vice-President, International Rural Sociology Association (IRSA) (2005-2510)
- ผู้แทนประเทศไทยในคณะกรรมการว่าด้วยความร่วมมือแบบพหุภาคีด้านวัฒนธรรมระหว่างอาเซียนกับญี่ปุ่น (ASEAN-Japan Multi-national Cultural Mission) (1996-1999)
- ผู้ประสานงานการจัดการประชุมนานาชาติเรื่องสิ่งท้าทายความมั่นคงของมนุษย์ในโลกไร้พรมแดน (“International Public Symposium on “Challenges to Human Security in a Borderless World” , ร่วมกับคณะกรรมาธิการความมั่นคงของมนุษย์ - Commission on Human Security ) (11 ธันวาคม 2545)
หนังสือ

1.    บรรณาธิการ. แปล “สังคมญี่ปุ่น”  (เขียนโดย ชิเอ นาคาเน) 2526.
2.     “Nittai Kankei No Konnichi to Tai  Jin Rodosha (Thai Migrant Workers in Japan and Human Rights) in, Ebashi  Takashi, Editor,  Gai Kokujin  Rodosha to Jinken :  Nihon-Tai Kankei Kenkyu No Genba Kara,Tokyo : Hosei University Press, 1990.
3.     บรรณาธิการ. (ร่วม) “สารพิษกับสังคมนิคส์ : จากคลองเตยถึงกาญจนบุรี”  (สำนักพิมพ์จุฬาลงกรณ์มหาวิทยาลัย 2537).
4.     บรรณาธิการ. (ร่วมกับ คุณหญิงไขศรี  ศรีอรุณ) “ศิลปวัฒนธรรมในกระแสการเปลี่ยนแปลง”สำนักงานวัฒนธรรมแห่งชาติ 2539.
5.     “Beyond Secularization : Buddhism and Alternative Development   Praxis in Thailand,”  Ryukoku Sogo-Chiiki Kenkyu,Kyoto, Japan : 1998.
6.     โลกกว้าง-จิตแคบ : โลกาภิวัตน์กับอนาคตของความเป็นไทย  (สำนักพิมพ์มูลนิธิเด็ก,  เมษายน 2545).
7.     บรรณาธิการ. (ร่วมกับสถาบันธรรมรัฐเพื่อการพัฒนาสังคมและสิ่งแวดล้อม) “White Paper on Industrial Development in the Existing Context of Globalisation and its Impacts on Sustainability”เพื่อนำเสนอในงานการประชุมสุดยอดระดับโลกว่าด้วยพัฒนาที่ยั่งยืน ณ เมืองโจฮันเนสเบิร์ก ประเทศแอฟริกาใต้ (ตุลาคม 2545).
8.     บรรณาธิการ. “การพัฒนาที่ยั่งยืนในกระแสโลกาภิวัตน์กับทิศทางประเทศไทย”(สำนักพิมพ์เดือนตุลา, พฤศจิกายน 2545).
9.     บรรณาธิการ. “การวิจัยเพื่อฟื้นฟูชุมชน : มิติใหม่ของสังคมไทย”(สำนักพิมพ์เดือนตุลา, ธันวาคม 2545).
10.  บรรณาธิการ. “ทิศทางที่ยั่งยืนของสังคมไทยกับป่าชุมชน : มุมมองสหวิทยาการ”(สำนักพิมพ์เดือนตุลา, ธันวาคม 2545).
11.  จุฬาฯ กับสังคม : สรุปสังเคราะห์และข้อเสนอแนะ(สำนักพิมพ์แห่งจุฬาลงกรณ์-มหาวิทยาลัย, ธันวาคม 2545).
12.  ความคับแคบของโลกาภิวัตน์ : สังคมวิทยากับการพัฒนาไทย. สำนักพิมพ์มูลนิธิเด็ก, 2546).
13.  กระบวนการกลายเป็นคนชายขอบ  (Marginalization)   (คณะกรรมการสภาวิจัยแห่งชาติ  สาขาสังคมวิทยา,  สำนักงานคณะกรรมการวิจัยแห่งชาติ,  2546). ต่อมาตีพิมพ์ ครั้งที่ 2        คนชายขอบ : จากแนวคิดสู่ความจริง, สำนักพิมพ์จุฬาลงกรณ์มหาวิทยาลัย,2550.
14.  ผู้เขียน แนวทางนโยบายวิจัยเพื่อพัฒนาสังคมและความมั่นคงของมนุษย์, มูลนิธิสาธารณสุขแห่งชาติ, 2547.
15.  บรรณาธิการ, เผชิญหน้าโลกาภิวัตน์ทางวัฒนธรรม : นโยบายวัฒนธรรมในบริบทใหม่, สำนักศิลปวัฒนธรรมร่วมสมัย  กระทรวงวัฒนธรรมแห่งชาติ,  2547.
16.  ผู้เขียน ภาวะต่างคนต่างอยู่ในสังคมเพื่อการพัฒนาประเทศไทยกับสิ่งท้าทายด้านความรับผิดชอบร่วมกันต่อสังคม, วารสารสังคมศาสตร์มหาวิทยาลัยวลัยลักษณ์, ปีที่ 6 ฉบับที่ 6 กันยายน 2556.
17.  บรรณาธิการ,  Human Security in a Borderless World, Proceedings of Commission  on Human Security Seminar, 2004.
18.  Editor, Rural Livelihoods and Human Insecurities in Globalizing Asian Economies(2007)
19.  Co-Editor, Asian Rural Sociology III: Globalization, Competitiveness and Human Insecurity in Rural Asia (2010)
20.  Editor, Long Walk to Democratic Governance: Nelson Mandela Distinguished Lecture 2014 by Anand Panyarachun (2015)
21.  Co-Editor, Surichai Wun'gaeo with Chantana Banpasirichote Wungaeo and Boike Rehbein,  Globalization and Democratization in Southeast Asia, Palgrave McMillan, 2016.
ผลงานวิจัย

1.     ความช่วยเหลือจากญี่ปุ่น : ผลกระทบและการบริหารทุน Japan Foundation (สถาบันเอเซียศึกษา จุฬาฯ (2538) (หัวหน้าโครงการ).
2.     ผลกระทบจากการพัฒนาอุตสาหกรรมชายฝั่งทะเลตะวันออกต่อท้องถิ่น(ทุนรัชดาภิเษกสมโภช 2540) (หัวหน้าโครงการ).
3.     มิติใหม่ของการศึกษาวัฒนธรรม,สำนักงานคณะกรรมการวัฒนธรรมแห่งชาติ. 2540 (หัวหน้าโครงการ).
4.     ระบบการเรียนรู้เรื่องชนบทในมหาวิทยาลัยไทย : สังเคราะห์ในภาพรวม กรณีศึกษา ศึกษามหาวิทยาลัยใน 5 ภาคของประเทศไทย(ทุนทบวงมหาวิทยาลัย 2542) (หัวหน้าโครงการ).
5.     ชนบทศึกษาในมหาวิทยาลัยในกรุงเทพมหานคร(ทุนทบวงมหาวิทยาลัย 2542) (ร่วมกับ รศ.ดร. ปรีชา คุวินทร์พันธุ์).
6.     โครงการวิจัย “ธรรมาภิบาลและการมีส่วนร่วมของประชาชนในกระบวนการจัดการด้านสิ่งแวดล้อม(ระยะแรก)”ทุนสำนักงานกองทุนสนับสนุนการวิจัย (สกว.)  และ สถาบันธรรมรัฐเพื่อการพัฒนาสังคมและสิ่งแวดล้อม, 2545. (นักวิจัยหลัก).
7.     จุฬาลงกรณ์มหาวิทยาลัยกับสังคม : การปรับตัวเชิงสถาบันกับทางเลือกในอนาคต(ทุนฝ่ายนโยบายวิชาการ สำนักบริหารวิชาการ จุฬาลงกรณ์มหาวิทยาลัย 2545) (รายงานการวิจัยฉบับสมบูรณ์, สิงหาคม 2545) (หัวหน้าโครงการ).
8.     แนวทางนโยบายวิจัยเพื่อการพัฒนาสังคมและความมั่นคงของมนุษย์, มูลนิธิสาธารณสุขแห่งชาติ, 2546.
9.     อนาคตอุดมศึกษาไทยภายใต้กระแสการค้าเสรีข้ามชาติ, สำนักพิมพ์จุฬาฯ, 2548 (เขียนบทที่ 9 เรื่อง “มหาวิทยาลัยท่ามกลางกระแสพายุที่มิอาจหลีกเลี่ยงได้ : สรุปและข้อเสนอแนะเชิงนโยบาย”).
10.  สังคมวิทยาสึนามิ : การรับมือกับภัยพิบัติ(สสส.และมูลนิธิสาธารณสุขแห่งชาติ), โรงพิมพ์เดือนตุลา, 2550. (หัวหน้าโครงการ)
11.  โครงการวิจัยเพื่อพัฒนาสมรรถนะการเรียนรู้ของระบบการอภิบาลสุขภาพทุนสถาบันวิจัยระบบสาธารณสุข, 2556 (หัวหน้าโครงการ).
12.  โครงการจัดทำยุทธศาสตร์ความมั่นคงของมนุษย์ พ.ศ. 2556 – 2566 ทุนกระทรวงพัฒนาสังคมและความมั่นคงของมนุษย์,2556 (หัวหน้าโครงการ).
13.  โครงการศึกษาสังเคราะห์ข้อมูลด้านความเหลื่อมล้ำทางสังคม ทุนสำนักคณะกรรมการวิจัยแห่งชาติ (วช.) , 2558 (หัวหน้าโครงการ).
14.  โครงการยุทธศาสตร์การวิจัยเพื่อลดความเหลื่อมล้ำและการสร้างความเป็นธรรม ทุนสำนักงานกองทุนสนับสนุนการวิจัย (สกว.), 2558 (หัวหน้าโครงการ).
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2547 –  เหรียญจักรพรรดิมาลา (ร.จ.พ.)
สุรินทร์ ประสมผล

คุณพ่อสุรินทร์ ประสมผล อธิการอาสนวิหารแม่พระประจักษ์ที่ลูร์ด นครราชสีมา และ ผู้จัดการ ร.ร.มารีย์วิทยา
กำเนิดและครอบครัว

นามนักบุญ เปโตร ชื่อ สุรินทร์ สกุล ประสมผล
วันเดือนปีเกิด 12 เมษายน 1943/2486
ภูมิลำเนา จังหวัดจันทบุรี เป็นสัตบุรุษอาสนวิหารแม่พระปฏิสนธินิรมล จันทบุรี
ชื่อบิดา นายเจ๋า ( เสียชีวิตแล้ว ) ชื่อมารดา นางรอบ ( เสียชีวิตแล้ว )
จำนวนพี่น้องในครอบครัว 8 คน
กระแสเรียก

เซมินารีเล็ก ศรีราชา
เซมินารีใหญ่
เซมินารีใหญ่แผนกวิชาปรัชญาที่ SEMINAIRE DE FLOREFFE ประเทศ เบลเยี่ยม
เซมินารีใหญ่แผนกเทวศาสตร์ที่ GRAND SEMINAIRE DE NAMUR ประเทศเบลเยี่ยม
ได้รับศีลบวชเป็นพันธบริกรเมื่อวันที่ 8 ธันวาคม ค.ศ. 1971 ที่ โบสถ์จันทบุรี โดย มุขนายก เทียนชัย สมานจิต
บวชเป็นบาทหลวงเมื่อวันที่ 9 มกราคม ค.ศ. 1972 ที่โบสถ์พระหฤทัย อ.ขลุง จ.จันทบุรี โดย มุขนายก เทียนชัย สมานจิต
การศึกษาและการอบรม

ประถม (ป.1-4) ที่โรงเรียนมารดาพิทักษ์ จันทบุรี
มัธยม ( ม.1-6) ที่โรงเรียนดาราสมุทร ศรีราชา
แผนกวิชาปรัชญาที่ SEMINAIRE DE FLOREFFE ประเทศ เบลเยี่ยม
แผนกเทววิทยาที่ GRAND SEMINAIRE DE NAMUR ประเทศเบลเยี่ยม
ศึกษาวิชา Pastoral Counselling ที่มหาวิทยาลัย Saint Paul University Ottawa, Cannada
ประสบการณ์ในชีวิตนักบวช/หน้าที่การทำงาน

1972-1975 - ได้เป็นผู้ช่วยอธิการโบสถ์นักบุญฟิลิปและยากอบ หัวไผ่ เป็นเวลา 3 ปี
1975-1977 - เป็นผู้ดูแลเซมินาเรียนกลาง ที่เซมินารียอแซฟ สามพราน
1977-1983 - เป็นผู้ดูแลเซมินาเรียนกลาง ที่เซมินารีพระวิสุทธิวงศ์ นครราชสีมา
1983-1985 - เป็นอธิการโบสถ์ Carlsbad Springs, Ottawa และเป็นจิตตาธิการดูแลชาวลาว เขมร ที่พำนักอยู่ที่กรุง Ottawa
25 มี.ค.1986-1994 - เป็นอธิการโบสถ์แม่พระปฏิสนธินิรมล ปากช่อง และเป็นผู้จัดการ ร.ร. รุ่งอรุณวิทยา
24 เม.ย.1994-ปัจจุบัน - เป็นอธิการอาสนวิหารแม่พระประจักษ์ที่ลูร์ด นครราชสีมา และเป็นผู้จัดการ ร.ร.มารีย์วิทยา
ผลงานด้านต่าง ๆ

คุณพ่อได้บวชเป็นบาทหลวงมาแล้ว 36 ปี จึงมีผลงานที่มากมาย ที่ได้กระทำไว้หลายต่อหลายที่ เฉพาะที่อาสนวิหารฯ และโรงเรียนมารีย์วิทยา มีดังนี้
ได้สร้างอาคารเรียนมารีอุส หอประชุมมารีอา ตึกยออากิม ต่อเติมอาคารเรียนจอห์นปอล 2 อาคารเรียนเซนต์เมรี่อินเตอร์ อาคารโรงยิมเปโตรและเปาโล หอพักครูต่างชาติ โรงจอดรถ สนามกีฬา ปรับปรุงถนน สถานที่ และ ปรับปรุงสุสาน ได้จัดซื้อที่ดินให้กับเขตมิสซังหลายสิบไร่
และที่สำคัญยิ่ง คือคุณพ่อเป็นผู้ที่อยู่เบื้องหลังในงานอภิเษกมุขนายก ชูศักดิ์ สิริสุทธิ์ และงานพิธีปลงศพมุขนายก พเยาว์ มณีทรัพย์ ซึ่งทั้ง 2 งาน เป็นที่ประทับใจ และกล่าวขานของทุกคนที่มาร่วมงานเป็นอย่างยิ่ง โดยที่คุณพ่อได้ให้การสนับสนุนในด้านการเงินกับทุกคน ที่เอ่ยปากขอนอกจากนั้นคุณพ่อยังเป็นที่พึ่งพิงของ โบสถ์ และโรงเรียนต่าง ๆ ในเขตมิสซังอีกด้วย นับว่ากิจการต่าง ๆ ที่คุณพ่อได้กระทำไว้ เป็นสิ่งยิ่งใหญ่และสำคัญยิ่ง นำความเจริญก้าวหน้าสู่โบสถ์ โรงเรียน และเขตมิสซัง
ด้านชีวิต

คุณพ่อ ได้ดำเนินชีวิตที่เรียบง่าย ไม่มีพิธีรีตองอะไรมากนัก มีจิตใจโอบอ้อมอารี เยือกเย็น ให้ความรัก ความเป็นกันเองกับทุก ๆ คน เป็นขวัญใจ และที่รักใคร่ของเด็ก ๆ คุณพ่อดำเนินชีวิตไม่ฟุ้งเฟ้อ เสื้อผ้าชุดเดิม รถเบนซ์คันเก่า ๆ แต่ทำงานรับใช้ศาสนจักร ด้วยความมุมานะ ตั้งใจ และอดทน โดยมีความซื่อสัตย์ สุจริต เป็นที่ตั้ง
อาซูกะ ฟูกูดะ

| 福田明日香 อาซูกะ ฟูกูดะ |
| --- | --- |
ชื่อเกิด: อาซูกะ ฟูกูดะ
เกิด: 17 ธันวาคม พ.ศ. 2527 (39 ปี) กรุงโตเกียว ประเทศญี่ปุ่น
แนวเพลง: เจป็อป
อาชีพ: นักร้อง
ช่วงปี: พ.ศ. 2540–2542 พ.ศ. 2554–ปัจจุบัน
อาซูกะ ฟูกูดะ (ญี่ปุ่น: 福田明日香; โรมาจิ: Fukuda Asuka, เกิดวันที่ 17 ธันวาคม พ.ศ. 2527) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 1 ของมอร์นิงมูซูเมะ
ประวัติการทำงาน

ในปี พ.ศ. 2540 อาซูกะ ฟูกุดะ เป็นหนึ่งในผู้ที่ได้รับคัดเลือกจากสึงกุให้เข้ามาเป็นนักร้องรุ่นแรกของวง มอร์นิงมูซูเมะ ร่วมกับ ยูโกะ นากาซาวะ, อายะ อิชิงูโระ, นัตสึมิ อาเบะ และคาโอริ อีดะ โดยที่เธอเป็นสมาชิกที่อายุน้อยที่สุดในวง โดยผลงานแรกของวงเป็นซิงเกิลอินดี้ที่มีชื่อว่า "ไอโนะทาเนะ"
ในเดือนเมษายน พ.ศ. 2542 เธอเป็นสมาชิกคนแรกที่ "สำเร็จการศึกษา" จากวงไป เพื่อที่จะทุ่มเทให้กับการเรียนอย่างเต็มที่ โดยอายุของเธอตอนนั้นคืออายุ 14 ถือว่าเป็นอดีตสมาชิกมอร์นิงมูซูเมะที่มีระยะเวลาทำงานในวงเป็นเวลา 1 ปีกับ 7 เดือน และเป็นอดีตสมาชิกของมอร์นิงมูซูเมะที่สำเร็จการศึกษาโดยที่อายุน้อยที่สุด
ในปี พ.ศ. 2548 หลังจากที่เธอได้เรียนจบ ก็ได้มาทำงานเป็นบาร์เทนเดอร์และผู้ช่วยให้แก่พ่อของเธอในธุรกิจร้านไนท์คลับที่ชื่อ "ฟิลิปปิน" ซึ่งตั้งอยู่ในกรุงโตเกียว บ้านเกิดของเธอเอง
ในปี พ.ศ. 2554 ฟูกุดะได้กลับมาทำงานในวงการบันเทิงอีกครั้งในวงดนตรีชายหญิงที่มีชื่อว่า PEACE$TONE พร้อมกับ ยาแมน ฉาง และ TERRA เธอได้เซ็นสัญญากับ Osechi Records โดยค่ายเพลงที่มีชื่อว่า STONE Project
ในปี พ.ศ. 2560 เธอได้ปรากฏตัวในรอบ
18 ปีในรายการโทรทัศน์ที่มีชื่อว่า "จิคุริ คิทาโร่สตาร์ คินเคียว (ฮิ) โฮโคคุ" (じっくり聞いタロウ〜スター近況（秘）報告〜) เธอได้ร้องเพลงซิงเกิลที่ 2 ของ มอร์นิงมูซูเมะ ที่มีชื่อว่า ซัมเมอร์ไนท์ทาวน์
วันที่ 1 พฤศจิกายน ฟุกุดะพร้อมกับ ยูโกะ นากาซาวะ, อายะ อิชิงูโระ,  นัตสึมิ อาเบะ และ คาโอริ อีดะ มาร่วมงานกันอีกครั้งในโอกาสที่ มอร์นิงมูซูเมะ ครบรอบ
20 ปีเนื่องในการก่อตั้งวง อดีตสมาชิกรุ่นที่ 1 ทั้ง 5 คนได้ร่วมงานกับสมาชิกรุ่นใหม่ทั้ง
14 คน จึงก่อตั้งวงพิเศษของมอร์นิงมูซูเมะที่มีชื่อว่า "มอร์นิงมูซูเมะ ทเวนทิเอ็ธ" และได้ร่วมร้องเพลงรีเมคซิงเกิลอินดี้ที่มีชื่อว่า ไอโนะทาเนะ(20th Anniversary Ver.) ถือว่าเป็นการกลับมาในรอบ 18 ปีของฟุกุดะที่สำเร็จการศึกษาจากมอร์นิงมูซูเมะ
วันที่ 28 มกราคม พ.ศ. 2561 ฟุกุดะได้ปรากฏตัวในงานคอนเสิร์ต "เฮลโล! โปรเจกต์ ทเวนทิเอ็ธ แอนนิเวอซารี!! เฮลโล! โปรเจกต์ 2018 วินเตอร์ ~ฟูล สกอร์~ ในนามของกลุ่มพิเศษ มอร์นิงมูซูเมะ ทเวนทิเอ็ธ
14 กุมภาพันธ์ ฟูกุดะได้นำเพลง "เนเวอร์ ฟอร์เก็ท" ซึ่งเป็นหนึ่งในเพลงจากซิงเกิลที่ 4 เมโมรี เซชุงโนะฮิกะริ ของมอร์นิงมูซูเมะ มาขับร้องใหม่ และอีกเพลงจากอัลบั้มของ PEACE$TONE นั่นคือเพลง "ดอร์ ~โทคิ โนะ ทาบิบิโตะ~
14 มีนาคม ฟูกุดะได้ปล่อยอัลบั้มเพลงแรกของเธอที่มีชื่อว่า "ซิง"
31 มีนาคม ฟูกุดะได้ปรากฏในงานคอนเสิร์ตอีกครั้งของเฮลโล! โปรเจกต์ ภายใต้ชื่อ "เฮลโล! โปรเจกต์ ทเวนทิเอ็ธแอนนิเวอซารี เฮลโล! โปรเจกต์ ฮินะเฟส 2018"
เมื่อวันที่ 26 สิงหาคม พ.ศ. 2564 ฟุกุดะได้หมดสัญญาจากค่ายเพลง STONE Project อย่างเป็นทางการผ่านเว็บบล็อกของเธอเอง
ดูเพิ่ม

เฮลโล! โปรเจกต์
มอร์นิงมุซุเมะ
วอลเลย์บอลหญิงไทยแลนด์ลีก 2019-20

| วอลเลย์บอลหญิงไทยแลนด์ลีก 2020 |
| --- | --- |
ลีก: วอลเลย์บอลหญิงไทยแลนด์ลีก
กีฬา: วอลเลย์บอล
ระยะเวลา: 18 มกราคม พ.ศ. 2563 – 29 มีนาคม พ.ศ. 2563
จำนวนนัด: 60
จำนวนทีม: 8
ทีมชนะเลิศประจำฤดูกาล: เจนเนอราลี่ สุพรีม ชลบุรี อีเทค (สมัยที่ 3)
รองชนะเลิศ: ขอนแก่นสตาร์ วีซี
ผู้เล่นทรงคุณค่าประจำฤดูกาล:  อัจฉราพร คงยศ (เจนเนอราลี่ สุพรีม ชลบุรี อีเทค)
ทำคะแนนสุดสูง:  ชัชชุอร โมกศรี (นครราชสีมา เดอะมอลล์ วีซี)
ฤดูกาลวอลเลย์บอลหญิงไทยแลนด์ลีก
← 2018-192020-21 →
วอลเลย์บอลหญิงไทยแลนด์ลีก 2019-20 หรือ วอลเลย์บอลหญิงไทยแลนด์ลีก 2563 โดยครั้งนี้จัดขึ้นเป็นครั้งที่ 15 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
เมื่อวันที่ 18 มีนาคม พ.ศ. 2563 ฝ่ายจัดการแข่งขันได้มีการเลื่อนการแข่งขันออกไปอย่างไม่มีกำหนด เนื่องจากการระบาดทั่วของโคโรนาไวรัส พ.ศ. 2562–2563 ตามการประชุมของคณะรัฐมนตรีเรื่องสั่งปิดสถานที่เป็นการชั่วคราว เพื่อเป็นการควบคุมสถานการณ์ การแพร่ระบาดของโรคติดเชื้อโคโรนาไวรัส 2019 (COVID-19) ต่อมาทางสมาคมฯ ได้กำหนดตารางการแข่งขันรอบสุดท้ายใหม่โดยจะเริ่มการแข่งขันในช่วงปลายเดือนกรกฎาคม  พ.ศ. 2563
ทีมที่เข้าร่วมแข่งขัน > ข้อมูลสโมสรและผู้สนับสนุน

| 0 | 1 | 2 | 3 | 4 | 5 |
| --- | --- | --- | --- | --- | --- |
| สโมสร | จังหวัด | หัวหน้าผู้ฝึกสอน | หัวหน้าทีม | สี | ผู้ผลิตชุด |
|  ไดมอนด์ ฟู้ด วีซี | สระบุรี |  วรรณา บัวแก้ว |  อรอุมา สิทธิรักษ์ |     | แกรนด์สปอร์ต |
| ขอนแก่นสตาร์ วีซี | ขอนแก่น |  อภิรัฐ งามมีฤทธิ์ |  ฐาปไพพรรณ ไชยศรี |     | กีล่า |
| โอพาร์ท 369 วีซี | นนทบุรี |  สุเทพ ทองศรี |  อริษา พรมนก |     | กีล่า |
| โปรเฟล็กซ์ วีซี | กรุงเทพมหานคร |  ภัทรณัฐ ดีมา |  ธัญญารัตน์ ศรีชัยนาท |     | กีล่า |
| เจนเนอราลี่ สุพรีม ชลบุรี อีเทค | ชลบุรี |  ณัฐพนธ์ ศรีสมุทรนาค |  วิลาวัณย์ อภิญญาพงศ์ |     | มิซุโนะ |
| อาร์เอสยู วีซี | ปทุมธานี |  สุวัฒน์ จีระพันธ์ |  ภัทราทิพย์ แสนตระกูล |     | กีล่า |
| ทรีบรอดแบนด์ นครนนท์ | นนทบุรี |  ธนกฤต อินเลี้ยง |  นฤมล ขานอัน |     | แกรนด์สปอร์ต |
| นครราชสีมา เดอะมอลล์ วีซี | นครราชสีมา |  เผด็จศึก วรรณโชติ |  นุศรา ต้อมคำ |     | เอฟบีที |
ทีมที่เข้าร่วมแข่งขัน > ผู้เล่นต่างชาติ

| 0 | 1 | 2 | 3 | 4 |
| --- | --- | --- | --- | --- |
| ทีม | ประเทศ | ผู้เล่น | ไทยแลนด์ลีก | ไทยแลนด์ลีก |
| ทีม | ประเทศ | ผู้เล่น | เลก 1 | เลก 2 |
| เจนเนอราลี่ สุพรีม ชลบุรี อีเทค |  จีน | จาง เสี่ยวหยา | ✔ | ✔ |
| เจนเนอราลี่ สุพรีม ชลบุรี อีเทค |  จีน | ซุน เจี๋ย | ✔ | ✔ |
| นครราชสีมา เดอะมอลล์ วีซี |  อิตาลี | รีเบ็คก้า เพอร์รี | ✔ | – |
| นครราชสีมา เดอะมอลล์ วีซี |  บัลแกเรีย | สตราชิมิรา ฟิลิโพวา | ✔ | ✔ |
| นครราชสีมา เดอะมอลล์ วีซี |  คิวบา | ไดมี รามิเรซ | – | ✔ |
| ทรีบรอดแบนด์ นครนนท์ |  บราซิล | แคโรลิเน โกดอย | ✔ | ✔ |
| ทรีบรอดแบนด์ นครนนท์ |  โคลัมเบีย | ลอเรนา ซูเลตา | ✔ | ✔ |
| ไดมอนด์ ฟู้ด วีซี |  สหรัฐอเมริกา | เทียนา ด็อกเกอรี | ✔ | – |
| ไดมอนด์ ฟู้ด วีซี |  จีน | เจิ้ง อี้ซิน | – | ✔ |
| ไดมอนด์ ฟู้ด วีซี |  จีน | ตู้ ชิงชิง | – | ✔ |
การตัดสินลำดับจากผลการแข่งขัน

ในการแข่งขันหากผลว่ามีผลเท่ากันจะตัดสินตามลำดับดังนี้
แต้มจากผลการแข่งขัน: นัดที่แข่งขันชนะ 3–0 หรือ 3–1  ทีมที่ชนะจะได้ 3 แต้ม ทีมที่แพ้ได้ 0 แต้ม, ส่วนนัดที่แข่งขันชนะ 3–2 ทีมที่ชนะจะได้ 2 แต้ม ทีมที่แพ้ได้ 1 แต้ม
จำนวนนัด(แมทช์)ที่แข่งชนะ
อัตราส่วนเซ็ตที่ชนะต่อเซ็ตที่แพ้
อัตราส่วนแต้มที่ทำได้ต่อแต้มที่เสียของทุกนัด
หากทีมใดๆมีข้อ 1–4 มีค่าเท่ากันจะใช้ผลการแข่งขันของนัดล่าสุดระหว่างทีมนั้นๆตัดสิน
เลกแรก > ตารางคะแนน

| --- | --- |
: ผ่านเข้าสู่การแข่งขันในเลกที่ 2
: หมดสิทธิ์เข้าแข่งขันในเลกที่ 2 และ  หมดสิทธิ์เข้าแข่งขันในดิวิชั่น 1
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | ขอนแก่นสตาร์ วีซี | 6 | 1 | 18 | 18 | 4 | 4.500 | 522 | 402 | 1.299  |
| 2 | เจนเนอราลี่ สุพรีม ชลบุรี อีเทค | 5 | 2 | 16 | 17 | 7 | 2.429 | 504 | 376 | 1.340  |
| 3 | ทรีบรอดแบนด์ นครนนท์ | 5 | 2 | 15 | 17 | 7 | 2.429 | 502 | 454 | 1.106  |
| 4 | ไดมอนด์ ฟู้ด วีซี | 5 | 2 | 14 | 15 | 8 | 1.875 | 522 | 437 | 1.195  |
| 5 | นครราชสีมา เดอะมอลล์ วีซี | 4 | 3 | 12 | 13 | 10 | 1.300 | 525 | 489 | 1.074  |
| 6 | อาร์เอสยู วีซี | 2 | 4 | 4 | 6 | 16 | 0.375 | 408 | 511 | 0.798  |
| 7 | โปรเฟล็กซ์ วีซี | 1 | 6 | 4 | 5 | 19 | 0.263 | 404 | 583 | 0.693  |
| 8 | โอพาร์ท 369 วีซี | 0 | 7 | 1 | 4 | 21 | 0.190 | 527 | 673 | 0.783 |
เลกแรก > ตารางแข่งขัน > สัปดาห์ที่ 1

สนามแข่งขัน : เอ็มซีซีฮอลล์ เดอะมอลล์บางกะปิ กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 18 ม.ค. | 18.00 | ไดมอนด์ ฟู้ด  | 3–0 |  นครราชสีมา เดอะมอลล์  | 25–16 | 25–22 | 26–24 |   |   | 76–62 |   |
| 18 ม.ค. | 21.00 | ไทย-เดนมาร์ค ขอนแก่นสตาร์  | 3–1 |  ทรีบรอดแบนด์ นครนนท์  | 25–20 | 20–25 | 28–26 | 25–21 |   | 98–92 |   |
| 19 ม.ค. | 12.00 | โอพาร์ท 369   | 2–3 |  อาร์เอสยู  | 25–20 | 25–19 | 22–25 | 20–25 | 12–15 | 104–104 |   |
| 19 ม.ค. | 21.00 | โปรเฟล็กซ์   | 0–3 |  เจนเนอราลี่ สุพรีม ชลบุรี อีเทค  | 5–25 | 16–25 | 10–25 |   |   | 31–75 |   |
| 22 ม.ค | 15.00 | ไทย-เดนมาร์ค ขอนแก่นสตาร์  | 3–0 |  อาร์เอสยู  | 25–10 | 25–14 | 25–9 |   |   | 75–33 |   |
| 22 ม.ค. | 18.00 | นครราชสีมา เดอะมอลล์  | 3–1 |  ทรีบรอดแบนด์ นครนนท์  | 25–21 | 25–23 | 21–25 | 25–19 |   | 96–88 |   |
เลกแรก > ตารางแข่งขัน > สัปดาห์ที่ 2

สนามแข่งขัน : เอ็มซีซีฮอลล์ เดอะมอลล์บางกะปิ กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 25 ม.ค. | 12.00 | โอพาร์ท 369   | 1–3 |  โปรเฟล็กซ์  | 23–25 | 26–28 | 25–20 | 22–25 |   | 96–98 |   |
| 25 ม.ค. | 21.00 | ไทย-เดนมาร์ค ขอนแก่นสตาร์   | 0–3 |  เจนเนอราลี่ สุพรีม ชลบุรี อีเทค  | 18–25 | 19–25 | 12–25 |   |   | 49–75 |   |
| 26 ม.ค. | 18.00 | อาร์เอสยู   | 0–3 |  นครราชสีมา เดอะมอลล์  | 19–25 | 19–25 | 19–25 |   |   | 57–75 |   |
| 26 ม.ค. | 21.00 | ทรีบรอดแบนด์ นครนนท์  | 3–0 |  ไดมอนด์ ฟู้ด  | 26–24 | 25–23 | 25–22 |   |   | 76–69 |   |
| 29 ม.ค | 12.00 | ไดมอนด์ ฟู้ด  | 3–0 |  โปรเฟล็กซ์  | 25–6 | 25–9 | 25–14 |   |   | 75–29 |   |
| 29 ม.ค. | 15.00 | ไทย-เดนมาร์ค ขอนแก่นสตาร์  | 3–0 |  โอพาร์ท 369  | 25–14 | 25–14 | 25–19 |   |   | 75–47 |   |
เลกแรก > ตารางแข่งขัน > สัปดาห์ที่ 3

สนามแข่งขัน : เอ็มซีซีฮอลล์ เดอะมอลล์นครราชสีมา นครราชสีมา
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 1 ก.พ. | 12.00 | อาร์เอสยู  | 3–2 |  โปรเฟล็กซ์  | 25–21 | 22–25 | 25–22 | 25–27 | 15–12 | 112–107 |   |
| 1 ก.พ. | 21.00 | นครราชสีมา เดอะมอลล์   | 1–3 |  เจนเนอราลี่ สุพรีม ชลบุรี อีเทค  | 24–26 | 25–19 | 22–25 | 16–25 |   | 87–95 |   |
| 2 ก.พ. | 18.00 | ทรีบรอดแบนด์ นครนนท์  | 3–1 |  โอพาร์ท 369  | 21–25 | 25–18 | 25–19 | 25–16 |   | 96–78 |   |
| 2 ก.พ. | 21.00 | ไดมอนด์ ฟู้ด   | 0–3 |  ไทย-เดนมาร์ค ขอนแก่นสตาร์  | 18–25 | 21–25 | 14–25 |   |   | 53–75 |   |
| 5 ก.พ. | 12.00 | โปรเฟล็กซ์   | 0–3 |  นครราชสีมา เดอะมอลล์  | 16–25 | 14–25 | 13–25 |   |   | 43–75 |   |
| 5 ก.พ. | 18.00 | เจนเนอราลี่ สุพรีม ชลบุรี อีเทค  | 3–0 |  โอพาร์ท 369  | 25–15 | 25–20 | 25–19 |   |   | 75–54 |   |